|  |  |
| --- | --- |
| **Частична предварителна оценка на въздействието** | |
| **Институция:**  **Министерство на земеделието, храните и горите**  **Изпълнителна агенция по горите** | **Нормативен акт:**  Проект на Постановление на Министерския съвет за изменение и допълнение на Устройствения правилник на Изпълнителната агенция по горите, приет с Постановление  № 173 на Министерския съвет от 2011 г. (обн., ДВ, бр. 49 от 2011 г.) |
|  |  |
| **Лица за контакт:**  Д-р Илиан Точев – директор на дирекция „Правно-административни дейности“  Гергана Царска – главен юрисконсулт в дирекция „Правно-административни дейности“ | **Телефон и електронна поща:**  телефон за връзка: 02 98511 754  електронна поща: tochev@iag.bg  телефон за връзка: 02 98511 519  електронна поща: gergana@iag.bg |
| **1. Проблем/проблеми за решаване:**  **Необходимост от промяна на структурата и функции на административни звена в администрацията на Изпълнителна агенция по горите (ИАГ) и гарантиране на целесъобразно управление на общата щатна численост на агенцията.**   * 1. *Кратко опишете проблема/проблемите и причините за неговото/тяхното възникване. По възможност посочете числови стойности.*   Предлаганите промени в Устройствения правилник (УП) на Изпълнителната агенция по горите се налагат поради трудности, свързани с организацията и подготовката на документацията, провеждането и успешното възлагане на обществените поръчки, както и дейността по изготвяне на договорите за учредяване на вещни права за периода, в който тези дейности са изпълнявани от дирекция Финанси и управление на собствеността (ФУС).  Прехвърлянето на дейностите по обществени поръчки от дирекция „Правно-административни дейности“ (ПАД) към дирекция ФУС създаде затруднения, свързани с преразпределяне на права и отговорности между служителите във финансовата дирекция, чиито компетентности са изцяло в областта на финанси, бюджета и счетоводство. Функционалните задължения и компетентности на служителите в дирекция ФУС са ограничени до посочените по-горе области. Тъй като дирекция ПАД организира правната помощ на администрацията на ИАГ и следи за законосъобразното осъществяване на нейните функции, целия процес по организиране, подготовка и провеждане на процедурите по възлагане на обществените поръчки следва да се извършва от нея. Съгласно чл. 14, т. 26 от УПИАГ контролът по изпълнение на възложените обществени поръчки се осъществява от дирекция ФУС, която едновременно с това организира, подпомага и изпълнява дейности по възлагането им. На практика дирекцията, която отговаря за целия процес по възлагането на обществените поръчки следва да контролира сама себе си и да следи за законосъобразното им откриване, провеждане и успешно финализиране. В тази връзка, предложението е да се направи преразпределяне на функциите между двете дирекции, като дейността по обществените поръчки да се съобрази изцяло с вътрешните правила за управление на цикъла на обществените поръчки в ИАГ.  Аналогични са съображенията за връщане на дейността по изготвяне на договори за учредяване на вещни права в горски територии, продажба, замяна, наем и др., която също следва да премине към дирекция ПАД, предвид възложените й функции по съблюдаване на законодателството в областта на горското стопанство.  Настоящата редакция на чл. 14, т. 26 е неясна по отношение осъществяване на контрола по изпълнение на възложените обществени поръчки, поради което се предлага уточнението, че дирекция ФУС ще осъществява контрол върху плащанията по договорите за възлагане на обществените поръчки.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемът не може да се реши в рамките на съществуващата нормативна уредба чрез промяна в организацията на работа и/или чрез вменяване на правомощия, които по устройствен правилник са предоставени на друга дирекция.  *1.3. Посочете защо действащата нормативна рамка не позволява решаване на проблема/проблемите.*  Устройственият правилник е действащата нормативна рамка и за да се решат проблемите се налагат предлаганите промени.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Не се налагат действия, произтичащи от нормативни актове от по-висока степен или актове от правото на ЕС.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Не са извършвани последващи оценки на нормативния акт, както и анализи за изпълнението на политиката. | |
| **2**. **Цели:**  **Цел 1** Постигане на по-добра организация на работата на дирекция „Правно-административни дейности“, предвид възложените й функции по съблюдаване на законодателството в областта на горското стопанство.  **Цел 2** Прецизиране и оптимизиране на функциите на дирекция „Финанси и управление на собствеността“ и „Правно-административни дейности“, съобразно дейностите, изпълнявани от тях. | |
| **3. Заинтересовани страни:**  Централната администрация на Изпълнителна агенция по горите  Кандидати и участници в процедури по възлагане на обществени поръчки  **Косвено заинтересовани страни:**  Министерство на земеделието, храните и горите  *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | |
| **4. Варианти на действие. Анализ на въздействията:** | |
| **Вариант 1** „Без действие“:  **Описание:**  При този вариант двете дирекции ще изпълняват възложените им по устройствен правилник функции. Ще продължават да се наблюдават затруднения, няма да бъдат оптимизирани функциите им, с оглед на което няма да се постигне търсената ефективност както при организацията и подготовката на документацията, провеждането и успешното финализирането на обществените поръчки, така и дейността по изготвяне на договорите за учредяване на вещни права.  **Положителни (икономически/социални/екологични) въздействия:**  Няма идентифицирани положителни въздействия.  **Отрицателни (икономически/социални/екологични) въздействия:**  Очаква се да продължат затрудненията при организацията и подготовката на документацията, провеждането и успешното възлагане на обществените поръчки, както и дейността по изготвяне на договорите за учредяване на вещни права.    **Специфични въздействия:**  **Въздействия върху малките и средните предприятия:**  Няма въздействие върху малки и средни предприятия.  **Административна тежест:**  Няма идентифицирана административна тежест.  **Вариант 2** „Приемане на проект на ПМС за изменение и допълнение на Устройствения правилник на Изпълнителната агенция по горите”  Този вариант ще доведе до възможността организацията и подготовката на документацията, провеждането и възлагането на обществените поръчки, също така и изготвяне на договорите за учредяване на вещни права да се извършва от дирекция ПАД, тъй като тя организира правната помощ на администрацията на ИАГ за законосъобразното осъществяване на нейните функции, като следи за законосъобразността на издадените актове.  Ще се предефинират функционалните характеристики на дирекция ФУС и ПАД, което от своя страна ще повиши качеството на работа.  **Положителни (икономически/социални/екологични) въздействия:**  Законосъобразно организиране на дейността по организиране, подготовка и провеждане на процедурите по възлагане на обществените поръчки на агенцията, както и изготвянето на договорите за учредяване на вещни права.  **Отрицателни (икономически/социални/екологични) въздействия:**  Не са идентифицирани отрицателни въздействия.  **Специфични въздействия:**  **Въздействия върху малките и средните предприятия:**  Няма въздействие върху малки и средни предприятия  **Административна тежест:**  Няма идентифицирана административна тежест. | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.   |  |  |  |  | | --- | --- | --- | --- | |  | | **Вариант 1**  **„Без действие“** | **Вариант 2** | | ***Ефективност*** | Цел 1: | Ниска | Висока | | Цел 2: | Ниска | Висока | | ***Ефикасност*** | Цел 1: | Ниска | Висока | | Цел 2: | Ниска | Висока | | ***Съгласуваност*** | Цел 1: | Ниска | Висока | | Цел 2: | Ниска | Висока | | |
| **6. Избор на препоръчителен вариант:**  **Вариант 2** „Приемане на проект на ПМС за изменение и допълнение на Устройствения правилник на Изпълнителната агенция по горите“. | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен,* регистрационен*; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  Не се създава нов регулаторен режим.  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  Проектът на Постановление не се налага да бъде нотифициран.  *1.6. В случай че се изменят регулаторни режими или административни услуги, посочете промяната.*  Не се изменят регулаторни режими или административни услуги. | |
| **6.3. Създават ли се нови регистри от прилагането на препоръчителния вариант (включително по отделните проблеми)?** | |
| **6.4. По какъв начин препоръчителният вариант въздейства върху микро-, малките и средните предприятия (МСП)(включително по отделните проблеми)?** | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани. | |
| **7. Консултации:**  Проектът на Постановление на Министерския съвет за изменение и допълнение на Устройствения правилник на Изпълнителната агенция по горите ще бъде публикуван на интернет страницата на Министерство на земеделието, храните и горите и на Портала за обществени консултации за срок от 30 дни. | |
| **8. Приемането на нормативния акт произтича ли от правото на Европейския съюз?** | |
| **9. Изисква ли се извършване на цялостна предварителна оценка на въздействието поради очаквани значителни последици?** | |
| **10. Приложения:**  Няма | |
| **11. Информационни източници:**  Няма | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност: д-р Илиан Точев**  **Директор на дирекция: Правно-административни дейности**  **Дата: 22.11. 2021 г.**  **Подпис:** ……………………… | |